section_heading: Životopis i karijera
paragraph_text: John Kocinski je rođen 1968. godine u Little Rocku, u američkoj saveznoj državi Arkansas. Prvi put je imao utrku na "minibikeu" već s 4. godine. Od 1981. do 1983. godine se natjecao u AMA National Amateur Championship u "dirt track" utrkama (na zemljanim stazama). 1984. se počinje natjecati u cerstovnom ("road racing") motociklizmu u AMA Superbike prvenstvu, gdje 1986. osvaja 9. mjesto. 1985. godine osvaja prvenstvo WERA National Endurance s motociklom Suzuki 750 u utrkama izdržljivosti. 1987., 1988. i 1989. godine osvaja prvenstvo AMA 250cc Grand Prix vozeći Yamahu u momčadi Kennya Robertsa - "Team Roberts". Također nastupa i AMA prvenstvima u Superbike i Supersport klasi, te u svejapanskom (eng. All Japan Road Race Championship) u klasama 250cc i 500cc. <br> Prvi nastup u "Svjetskom prvenstvu - klasa 250cc" ima u sezoni 1988., a 1989. debitira i u "Svjetskom prvenstvu - klasa 500cc" - za momčad "Team Roberts" i vozeći Yamahu. 1989. godine osvaja dvije utrke u Svjetskom prvenstvu 250cc, a 1990. godine postaje prvak s osvojenih 7 pobjeda i ukupno 12 postolja. 1991. i 1992. godine vozi pune sezone u Svjetskom prvenstvu 500cc za Marlboro Team Roberts (motocikl Yamaha YZR500) teos 27 utrka pobjeđuje u dvije, osvojivši 12 postolja. 1991. godine je četvrtoplasirani, a 1992 trećeplasirani u Svjetskom prvenstvu 500cc. 1993. godine prelazi u Team Lucky Strike Suzuki 250 koji nastupa u Svjetskom prvenstvu 250cc s motociklom Suzuki RGV250 - u sedam utrka John Kocinski osvaja dva postolja, ujedno i prva u klasi 250cc za Suzuki. Sredinom sezone 1993. se vraća u Svjetskom prvenstvu 500cc, ovaj put za Cagivinu tvorničku momčad Cagiva Team Agostini. Do kraja sezone uspijeva osvojiti VN SAD-a na stazi Laguna Seca. Na početku sezone 1994. osvaja VN Australije na stazi Eastern Creek, te na kraju sezone s ukupno 7 postolja i 172 boda osvaja treće mjesto. <br> Cagiva za sezonu 1995. odustaje od natjecanja u Svjetskom prvenstvu, te Kocinski se te godine pretežno bavi skijanjem na vodi, ali nastupa i na nekoliko utrka AMA Supersport 600 prvenstva. <br> U sezoni 1996. debitira u Svjetskom Superbike prvenstvu za Ducati (momčad Ducati Corse), te na kraju sezone osvaja treće mjesto s 5 pobjeda i 12 pobjedničkih postoolja. 1997. godine nastupa s momčadi Castrol Honda (motocikl Honda RC45) te postaje prvak Superbike s osvojenih 9 pobjeda i 12 postolja, te postaje prvi prvak Svjetskog Superbike prvenstva koji je prethodno bio prvak neke od klasa Svjetskog prventva (GP). <br> 1998. i 1999. nastupa u Svjetskom prvenstvu 500cc za momčadi Movistar Honda Pons i Kanemoto Nettaxi Honda (motocikl Honda NSR500 V4). 2000. godine nastupa u AMA Superbike prvenstvu (momčad Vance & Hines Ducati), te prvenstvo završava na osmom mjestu. <br> 2001. i 2002. godine je testni vozač za Yamahu, za koju razvija Yamaha M1 - motocikl za MotoGP kategoriju Svjetskog prvenstva, te nakon toga prestaje s aktivnim bavljenjem motociklizmom.